'તારા પપ્પા અને ડૉક્ટરને તો આવી હોટલનો અનુભવ હશે એટલે એમને નવાઇ ના લાગે પણ મારા ને જીવણ માટે તો આ બધું સાવ નવું છે. બાથરૂમ આલિશાન પણ એમાં ડોલ કે ટમ્બલર જ નહીં! જીવણે તો ભાંગીતૂટી હિન્દીમાં મેનેજર સામે તલવાર ખેંચી ને કીધું કે હમારે રૂમમેં ડોલ ઔર ડબલા રખવા દેના. પણ પેલો માન્યો નહીં.' સહેજ અટકીને એમણે બીજી ફરિયાદ કરી. 'પાંચમે માળે સ્વિમિંગ પૂલ છે. આ ઉંમરે એ પાણીમાં ધૂબકા મારવાના ના હોય તોય જીવણો સાંજે એક કલાક ત્યાં ખુરસી પર બેસી રહ્યો. બધી ફોરેનર અડધી ઉઘાડી નહાતી હોય ત્યાં એમનાં દર્શન કરવા એ ચોંટી રહ્યો હતો. એને મારે શું કહેવું?'